Klēra Deinsa

Klēra Ketrīna Deinsa (; dzimusi  Ņujorkā, ASV) ir amerikāņu aktrise, kas kopš pusaudzes gadiem filmējas dažādos seriālos un spēlfilmās. Četras reizes ieguvusi Zelta globusa balvu, trīs reizes — Primetime Emmy balvu. 2012. gadā žurnāls Time nosauca viņu par vienu no 100 ietekmīgākajiem cilvēkiem pasaulē. 2015. gadā Klēra Deinsai piešķīra zvaigzni Holivudas Slavas alejā.

Deinsa sākotnējo atpazīstamību ieguva ar lomu 1994. gada pusaudžu drāmas seriālā My So-Called Life, par ko saņēma Zelta globusa balvu kategorijā "Labākā aktrise drāmas seriālā" un nomināciju Primetime Emmy balvai tādā pašā kategorijā. Viņas kino debija bija tajā pašā gadā filmā "Mazās sievietes" (1994), bet plašāku atpazīstamību viņa ieguva pēc Džuljetas lomas filmā "Romeo un Džuljeta" (1996). Deinsa filmējusies tādās filmās kā "Lietusvīrs" (1997), "Stundas" (2002), "Terminators 3: Mašīnu sacelšanās" (2003), "Meitene no veikala" (Shopgirl, 2005) un "Zvaigžņu putekļi" (2007). Uz skatuves piedalījusies 2000. gada izrādē The Vagina Monologues, bet Brodvejā debitēja 2007. gadā ar Elīzas Dūlitlas lomu lugā "Pigmalions" (Pygmalion).

2010. gadā Deinsa atveidoja galveno lomu HBO filmā "Templa Grandina" (Temple Grandin), par ko ieguva savu pirmo Primetime Emmy balvu un otro Zelta globusa balvu. No 2011. līdz 2020. gadam viņa atveidoja Kerijas Matisones lomu Showtime drāmas seriālā "Svešais starp savējiem", par ko ieguva divas Primetime Emmy balvas un divas Zelta globusa balvas. 2022. gadā viņa filmējās FX on Hulu seriālā Fleishman Is in Trouble.

 Filmogrāfija 
GadsNosaukumsPiezīmes1994"Mazās sievietes" (Little Women)1995How to Make an American QuiltHome for the Holidays1996I Love You, I Love You NotTo Gillian on Her 37th Birthday"Romeo un Džuljeta" (Romeo + Juliet)1997"Strupceļš" (U Turn)"Lietusvīrs" (The Rainmaker)1998"Nožēlojamie" (Les Misérables)Polish Wedding1999The Mod SquadBrokedown PalacePrincess Mononokebalss2002"Igbijs iet uz leju" (Igby Goes Down)"Stundas" (The Hours)2003It's All About LoveThe Rage in Placid Lake"Terminators 3: Mašīnu sacelšanās" (Terminator 3: Rise of the Machines)2004"Skaistums angļu gaumē" (Stage Beauty)2005"Meitene no veikala" (Shopgirl)"Laipni lūgta ģimenītē" (The Family Stone)2007"Vakars" (Evening)"Zvaigžņu putekļi" (Stardust)"Pūlis" (The Flock)2008Me and Orson Welles2013As Cool as I Am2017"Lācēna Brigsbija piedzīvojumi" (Brigsby Bear)2018A Kid Like Jake

 Atsauces 

 Ārējās saites 

Kategorija:1979. gadā dzimušie
Kategorija:Amerikāņu kinoaktrises
Kategorija:Zelta globusa balvas ieguvēji
Kategorija:Emmy balvas ieguvēji